Diari Oficial de la Generalitat Valenciana


Sumari del DOGV 4154, del 24-12-2001 (2001/12995)

ORDRE de 17 de desembre de 2001, de la Conselleria de Benestar Social, per la qual es convoquen ajudes per a realitzar campanyes de sensibilització ciutadana en matèries relatives a la igualtat d'oportunitats entre homes i dones.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4154

Data del DOGV
:   24-12-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/12587


Data del document
:   17-12-2001

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública
    * administració local
    * suport econòmic
    * campanya de sensibilització

ORDRE de 17 de desembre de 2001, de la Conselleria de Benestar Social, per la qual es convoquen ajudes per a realitzar campanyes de sensibilització ciutadana en matèries relatives a la igualtat d'oportunitats entre homes i dones. [2001/12017]
  
Exposició de motius
  
La promoció de la igualtat d'oportunitats entre homes i dones requereix l'adopció de mesures d'acció positiva, eficaces i executives, dirigides a eradicar les situacions de discriminació que per raó de sexe pateixen les dones i evitar tots aquells obstacles que impedeixen aconseguir una participació equilibrada de les dones i els homes en l'àmbit públic i privat.
  
A fi de desenvolupar aquestes accions el Govern de la Generalitat Valenciana, en la sessió de 10 de juliol del 2001 va aprovar el Pla d'Igualtat d'Oportunitats entre Homes i Dones (2001-2004).
  
La Direcció General de la Dona és l'òrgan directiu de la Conselleria de Benestar Social, a qui li correspon, segons Decret 138/2000 de 12 de setembre del Govern Valencià, entre altres funcions les d'elaborar, promoure i executar les mesures per a fer efectiu el principi d'igualtat de l'home i la dona en tots els àmbits de la vida política, econòmica, cultural, social i laboral de la Comunitat Valenciana.
  
Així doncs, des d'aquesta Direcció General han de posar-se en marxa totes aquelles accions que estiguen encaminades a establir mesures de conscienciació i sensibilització de la societat a fi d'aconseguir l'evolució de la progressiva eradicació de conductes socials discriminatòries. Aquestes accions han de realitzar-se des del nivell administratiu més pròxim a la realitat en què viuen les dones, la qual cosa significa implicar les entitats locals de la Comunitat Valenciana.
  
És per això que es creu convenient concedir ajudes a aquestes, encaminades a la realització de campanyes de sensibilització ciutadana en matèries relatives a la igualtat d'oportunitats entre homes i dones
  
En virtut de les facultats conferides per Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, l'article 47-11 del text refós de la Llei d'Hisenda Pública i l'article 35 de la Llei de la Generalitat Valenciana 5/1.983, de 30 de desembre, de Govern Valencià, a proposta de la Direcció General de la Dona
  
ORDENE
  
Article 1
  
És objecte d'aquesta ordre la convocatòria per a la concessió d'ajudes, a les entitats locals de la Comunitat Valenciana, encaminades a la realització de campanyes de conscienciació i sensibilització per a l'exercici econòmic 2002, dirigides als/a les ciutadans/es, que tinguen com a finalitat contribuir a l'evolució de les conductes socials cap a estructures més igualitàries, no condicionades per estereotips sexistes on hi haja un repartiment més equilibrat de les responsabilitats familiars, professionals i socials d'homes i de dones, així com remoure els obstacles que existixen per a aconseguir una participació equilibrada de les dones i els homes en l'àmbit públic i privat.
  
Article 2
  
Aprovar les bases per les quals es regeix aquesta convocatòria, incloses com annex I d'aquesta ordre i el model de sol·licitud per a les esmentades ajudes que s'acompanya com a annex II.
  
Article 3
  
La concessió de les subvencions que regula aquesta ordre de convocatòria estarà condicionada a l'existència prèvia de crèdit adequat i suficient en el pressupost de la Generalitat Valenciana per a l'exercici econòmic del 2002, per al finançament de l'objecte d'aquesta convocatòria.
  
Amb aquesta finalitat, una vegada aprovats els pressupostos de la Generalitat Valenciana per a l'exercici del 2002, la Conselleria de Benestar Social publicarà en el Diari Oficial de la Generalitat Valenciana una Resolució especificant la línia i l'import global que es destina al finançament de les ajudes.
  
DISPOSICIONS FINALS
  
Primera
  
S'autoritza la directora General de la Dona i al secretari general perquè, en l'àmbit de les seues competències, adopte les mesures necessàries per al desenvolupament i l'aplicació d'aquesta ordre.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Aquesta ordre, que esgota la via administrativa, podrà ser recorreguda potestativament en reposició o bé directament es podrà interposar recurs contenciós administratiu, en els terminis i davant dels òrgans que s'indiquen a continuació
  
a) El recurs de reposició haurà d'interposar-se davant del conseller/a de Benestar Social en el termini d'un mes a comptar des de l'endemà de la seua publicació.
  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua publicació.
  
València, 17 de desembre de 2001
  
El conseller de Benestar Social
  
RAFAEL BLASCO CASTANY
  
ANNEX I
  
Bases
  
Primera. Objecte de la convocatòria
  
És objecte d'aquesta convocatòria la concessió d'ajudes a les entitats locals de la Comunitat Valenciana, perquè realitzen campanyes de sensibilització i conscienciació dirigides als/es ciutadans/es, que tinguen com a finalitat contribuir a l'evolució de la conductes socials cap a estructures més igualitàries, no condicionades per estereotips sexistes on existisca un repartiment, més equilibrat de les responsabilitats familiars, professionals i socials d'homes i dones, així com remoure els obstacles que hi haja per a aconseguir una participació equilibrada de les dones i els homes en l'àmbit públic i privat.
  
Segona. Beneficiaris/es
  
Seran entitats beneficiàries les entitats locals, en l'àmbit de la Comunitat Valenciana, que tinguen una població de dret igual o superior a 15.000 habitants.
  
Tercera. Programes subvencionats
  
Els programes que podran ser objecte de les ajudes, versaran sobre les matèries següents
  
Programa 1. Activitats de sensibilització del conjunt de la societat sobre la necessitat de la igualtat d'oportunitats i la coresponsabilitat entre dones i homes en els àmbits públic i domèstic.
  
Programa 2. Realització d'activitats de sensibilització dirigides a la població en general, entorn de la problemàtica i prevenció de la violència domèstica i de les agressions sexuals, tot excloent-se aquelles activitats que tinguen com a objecte la intervenció assistencial a dones víctimes de violència de gènere.
  
Programa 3. Realització d'activitats de sensibilització i/o formació (jornades, seminaris, cursos, etc.), dirigides al personal que pertany a les entitats locals, i/o al d'altres agents socials, relacionades amb l'atenció específica a dones i/o amb la igualtat d'oportunitats entre dones i homes.
  
Programa 4: Realitzar, a través dels mitjans de comunicació més pròxims i assequibles a les dones, activitats de sensibilització dirigides específicament a elles, que estimulen la seua presència en la vida social, econòmica, política i cultural.
  
Quarta. Comissió Avaluadora
  
Per a la selecció de les entitats locals beneficiàries es constituirà una Comissió Avaluadora formada per
  
- La cap de Servei de Promoció i Participació Institucional de la Direcció General de la Dona, o persona en què delegue.
  
- La cap de Secció de Coordinació Administrativa de la Direcció General de la Dona.
  
- Les coordinadores de les seus de la Direcció General de la Dona a Alacant i Castelló.
  
- Un tècnic de la Direcció General de la Dona.
  
- Un tècnic de la Direcció Territorial de Benestar Social de València.
  
- Un tècnic de la Secretaria General de la Conselleria de Benestar Social
  
Cinquena. Prioritats
  
Es valoraran com a mèrits preferents per a la concessió i la quantificació de les subvencions, els següents
  
1. Tindran preferència en l'adjudicació els sol·licitants que, fins al mateix dia de finalització del termini d'instàncies, hagueren aportat la documentació completa i correcta a què es refereix la base dotze d'aquesta ordre.
  
2. Que les entitats locals tinguen com una de les seues principals activitats impulsar el desenvolupament de plans o programes d'igualtat d'oportunitats entre dones i homes.
  
3. Que les entitats locals tinguen integrada en la seua estructura organitzativa regidoria, o si és procedent, àrea responsable dels temes de dona.
  
4. Es valorarà també d'acord amb el pressupost que cada ajuntament destine a l'àrea de dona, tot aportant certificat de la quantitat que es va a destinar a les activitats a què es referix el punt 2 d'aquesta base, firmat pel Secretari de l'entitat local sol·licitant.
  
5. L'impacte social de l'activitat.
  
6. Que els projectes presenten una metodologia nova i implique una participació activa de la ciutadania.
  
7. Que el projecte implique la coordinació de diverses àrees dins de la pròpia organització de l'entitat local, així com de les associacions de dones que desenvolupen en la seua activitat en l'àmbit d'aquesta.
  
8. Que el projecte incloga indicadors d'avaluació de l'abast social de l'activitat i de resultats d'aquest.
  
Sisena. Duració
  
Les entitats locals s'hauran de comprometre a realitzar les activitats que constitueixen objecte d'aquesta convocatòria al llarg de l'exercici 2002.
  
Setena. Quantia de les ajudes
  
L'import màxim de les ajudes serà fins a un màxim de 3.005,06 Euros per programa.
  
Vuitena. Cofinançament
  
1. la Conselleria de Benestar Social a través de la Direcció General de la Dona, finançarà fins a un màxim del 50% del cost total del projecte, amb el límit de finançament previst en la base setena.
  
2. Serà necessària, a més, l'existència d'aportació econòmica de l'entitat local sol·licitant per al desenvolupament de les activitats objecte de finançament.
  
3.En cas que l'entitat local cofinançe conjuntament amb una altra entitat el 50% restant del projecte, garantirà l'aportació d'aquesta última per mitjà de l'aportació del compromís de cofinançament de l'entitat corresponent.
  
Novena. Presentació de sol·licituds
  
La sol·licitud d'ajuda es formularà segons el model de sol·licitud que figura en l'annex II. Les entitats locals sol·licitants hauran de presentar tantes sol·licituds d'ajuda com programes de sensibilització presenten.
  
Desena. Termini de presentació de les sol·licituds
  
El termini de presentació de les sol·licituds, segons model de l'annex II, serà d'un mes, comptador a partir de l'endemà de la publicació d'aquesta ordre en el Diari Oficial de la Generalitat Valenciana.
  
Onze. Lloc de presentació de les sol·licituds
  
Les sol·licituds podran ser presentades en la seu de la Direcció General de la Dona, carrer Nàquera, núm. 9 de València; en el carrer García Andreu, núm. 12 d'Alacant; en el carrer l'Ensenyament, núm. 10 de Castelló de la Plana, en la Direcció Territorial de València, Av. Baró de Càrcer, 36 de València, per qualsevol dels mitjans establits en l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
Dotze. Documentació que han d'aportar els sol·licitants
  
A la sol·licitud, segons model annex II, s'hi hauran d'acompanyar els documents següents
  
1. Memòria explicativa de la campanya de sensibilització a realitzar per l'entitat local, en què es faça constar l'objectiu del programa presentat, la població beneficiària d'aquest, i on es descriguen les activitats que s'han de desenvolupar, així com la metodologia que s'utilitzarà.
  
2.Desglossament pressupostari d'ingressos i de despeses per conceptes i per cofinançadors en el projecte.
  
3. Indicadors d'avaluació sobre els objectius i els resultats previstos en el programa.
  
4. Certificat de l'acord del ple de l'entitat local o de la comissió de govern, en què conste la sol·licitud d'ajuda que es pretén obtenir, així com el compromís de l'entitat local de sotmetre's a les actuacions de comprovació que puga efectuar la Conselleria de Benestar Social a través de la Direcció General de la Dona i a les de control financer que corresponen a la Intervenció General en relació amb l'ajuda concedida.
  
5. Certificat expedit per l'entitat bancària, on s'efectuaren, si és procedent, els pagaments, en què s'especifique: codi de l'entitat, codi de la sucursal, número de compte i titular d'aquesta, així com comunicació fefaent del DNI o CIF del peticionari.
  
Si la sol·licitud no reunira els requisits i els documents que s'assenyalen en aquesta base, es requerirà a l'entitat local perquè, en el termini de 10 dies esmene la falta o acompanye els documents preceptius, amb indicació que si no ho fera, se li tindrà per desistida de la seua petició, d'acord amb el que estableix l'article 71 de la Llei de Règim Jurídic de les Administracions Públiques.
  
Tretze. Resolució de l'expedient
  
Les ajudes es concediran per resolució de la directora general de la Dona per delegació del conseller de Benestar Social, a proposta de la comissió avaluadora, en el termini de tres mesos a partir de l'endemà de en el Diari Oficial de la Generalitat Valenciana de la Resolució per la qual es determina l'import màxim destinat a finançar les despeses derivades de la convocatòria, una vegada aprovats i publicats els pressupostos de la Generalitat Valenciana per a l'any 2002.
  
No obstant això, si es desestimaren totalment o parcialment sol·licituds per falta de consignació pressupostària, i després de la finalització del termini de resolució s'incrementaren els crèdits destinats a finançar aquestes ajudes, aquestes sol·licituds exclusivament podran ser valorades, resoltes i notificades en el termini d'un mes comptador a partir de la data de publicació en el DOGV de la resolució del conseller de Benestar Social que done publicitat a aquest increment. L'import de l'ajuda, en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, o d'algun organisme internacional supere el cost de l'activitat que cal desenvolupar per l'entitat beneficiària.
  
La resolució de concessió de les ajudes indicarà expressament el programa o programes subvencionats, la quantia d'aquestes i la resta de condicions a què estiga subjecta la subvenció.
  
Una vegada transcorregut el termini sense que s'haguera notificat resolució expressa, s'entendrà desestimada la sol·licitud de concessió d'ajuda en els termes previstos en l'article 44 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú, en la seua redacció donada per la Llei 4/1999, de 13 de gener.
  
La resolució es notificarà als ajuntaments interessats segons el que disposen els articles 58 i 59 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú.
  
Catorze. Obligacions dels beneficiaris
  
1. Realitzar l'activitat que fonamenta la concessió de la subvenció, abans del 30 d'cctubre 2002.
  
2. Acreditar davant de la Direcció General de la Dona la realització de l'activitat així com el compliment dels requisits i de les condicions que determinen la concessió de la subvenció.
  
3. Comunicar a la Direcció General de la Dona l'obtenció d'ajudes per a la aquesta finalitat, procedent de qualsevol administració o ens públic o privat.
  
4. Presentar una memòria justificativa de la campanya de sensibilització realitzada, on es faça constar expressament els resultats obtinguts en l'avaluació d'aquesta.
  
5. Complir totes les obligacions que es troben previstes per al règim de subvencions i ajudes públiques, que li siguen aplicables a aquesta ordre, d'acord amb el que disposa el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991 del Consell de la Generalitat Valenciana i la resta de legislació concordant i d'aplicació.
  
Quinze. Justificació i pagament de la subvenció
  
El pagament de la subvenció concedida es verificarà conforme al règim següent:
  
a. El 40% de l'import d'aquesta es lliurarà immediatament, una vegada concedida la subvenció.
  
b. El 60% restant es pagarà per la Generalitat Valenciana una vegada es justifique per l'entitat local beneficiària el compliment de l'objecte de l'ajuda.
  
Les justificacions a què fa referència l'apartat anterior, s'hauran de verificar com a màxim fins al 15 de novembre del 2002 per mitjà de certificat expedit per l'Interventor municipal relativa a l'aplicació dels imports corresponents, així com de l'aportació de còpia compulsada dels documents acreditatius de les despeses corrents efectivament realitzades.
  
L'import de l'ajuda, en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat que ha de desenvolupar l'entitat beneficiària.
  
Setze. Reintegrament de la subvenció.
  
Es podrà dictar una resolució de desistiment sense efecte o minoració, i en tot cas reintegrament de les quantitats percebudes i l'exigència dels interessos de demora des del moment del pagament de la subvenció en els supòsits de l'article 47.9 del text refós de la Llei d'Hisenda Pública de la Generalitat Valenciana, aprovat per Decret Legislatiu, de 26 de juny de 1991, del Consell de la Generalitat Valenciana.
  
A més, si del certificat firmat pel Secretari de l'entitat local per a la justificació final es deduïra que no coincidix amb el pressupost descrit en el certificat que se sol·licita en la base cinquena, punt 4, d'aquesta ordre, es minorarà pressupostàriament la subvenció, i en tot cas, es reintegraran les quantitats percebudes i no utilitzades en els programes per als quals es van sol·licitar aquestes subvencions.
  
Quant a les facultats de minoració o desistiment sense efecte de les corresponents subvencions, valdrà allò disposat per la corresponent Resolució, per la qual es deleguen competències en matèria de contractació administrativa i gestió econòmica pressupostària.
  
El procediment s'iniciarà d'ofici com a conseqüència de la pròpia iniciativa de l'òrgan competent, d'una ordre superior, de la petició raonada d'altres òrgans que tinguen atribuïdes o no facultats d'inspecció en la matèria, o de la formulació d'una denúncia.
  
En la tramitació del procediment es garantirà, en tot cas, el dret de l'interessat a l'audiència.
  
El termini màxim per a resoldre i notificar la resolució procedent serà de sis mesos des de la data d'incoació de l'expedient de desistiment sense efectes o de minoració.
  
Les quantitats que es reintegren tindran consideració d'ingrés de dret públic, a efectes del procediment aplicable per a la cobrança.
  
Dèsset. Publicitat de la subvenció concedida.